google/wiki40b huggingface dataset:
Royal Australian Air Force

Budúcnosť RAAF

Od roku 2010 prevádzkovalo austrálske letectvo izraelské bezposádkové lietadlá Heron 1, ktoré však 23. júna 2017 definitívne vyradilo zo služby. K ich nahradeniu dôjde až po roku 2020 a horúcim kandidátom na túto pozíciu je americký dron MQ-9 Reaper.
Do roku 2020 by mala byť RAAF vyzbrojená 12-15 námornými hliadkovacími a protiponorkovými lietadlami P-8 Poseidon. Prvý z týchto strojov bol Austrálii dodaný v novembri 2016 a momentálne podstupuje sériu testov, po ktorých bude formálne zaradený do služby. Súčasne chce Austrália zaobstarať ešte bezpilotné lietadlá MQ-4C Triton, ktoré budú taktiež určené na námorné hliadkovanie. Tieto stroje začnú v rokoch 2018-2019 nahrádzať zastarané AP-3C Orion.
Mníška (film)

Dej

Film vysvetľuje pôvod démona Valaka z filmu V zajatí démonov 2. Dve posledné mníšky v opátstve Cârța v Rumunsku sa rozhodnú preskúmať katakomby, ale staršiu mníšku napadne neviditeľná sila. Preživšia mladšia mníška zoberie kľúč od dverí do katakomb a keď vidí, že má problémy, spácha samovraždu obesením. Po dvoch rokoch jej telo nájde mladík Franchie (Jonas Bloquet). Vatikán sa okamžite dozvedá o tejto nešťastnej udalosti, a tak vysiela kňaza Burkeho (Demián Bichir) a anglickú sestru Irene (Taissa Farmiga), aby prípad prešetrili. Zoznámia sa s Franchiem a vydajú sa do kláštora. Kňaz a sestra Irene sa v kláštore usídlia, ale aj zisťujú, že tu nie sú sami a po niekoľkých znepokojivých paranormálnych udalostiach sa kňaz Burke rozhodne prísť na tajomstvo kláštora.
Zisťuje desivú históriu kláštora, že tu boli robené v stredoveku satanistické rituály. Križiaci však hrad vyplienili, premenili na kláštor a mníšky sa musia neustále modliť, aby zlo nemohlo vyjsť mimo steny kláštora. Tiež zisťuje pôvod démona Valaka a so sestrou Irene sa snažia nájsť relikviu, ktorá by mohla démona zastaviť. Tým je sklenená nádobka s Kristovou krvou. Tu nájdu a rozhodnú sa vydať do katakomb a vysporiadať sa so zlom, ktoré zahaľuje kláštor.
Akonáhle vstúpia do katakomb, začína sa s nimi Valak pohrávať. Franchieho skoro uškrtí, Irene posadne a otca Burkeho skoro zabije. Franchie zašpiní Irene Kristovou krvou a Valak mizne. Avšak sa objaví vo vode a pokúsi sa setru uškrtiť. Tá na neho však vystriekne relikviu, démon je zahnaný a portál do podsvetia je zatvorený. Burke prípad uzavrie a odchádza do Vatikánu. Avšak Valak sa tak ľahko nevzdá.
Nitrianska Streda

Polohopis

Nitrianska Streda sa rozprestiera na ľavej strane rieky Nitry na podvrší pohoria Tribeč. Je súčasťou mikroregiónu Západný Tribeč.

Dejiny

V písomnej správe z roku 1278 sa spomína ako majetok Zeredahel. v 13. storočí patrila rodine Ludanickovej, po nich Matúšovi Čákovi. Uhorský kráľ Karol I. ju daroval Ravaszovcom, od roku 1410 patrila poľskému šľachticovi Doninovi. V roku 1419 ju získali Zerdahelyiovci, pôvodne šľachtici z Bicske, ktorí začali používať nový predikát de Zerdahelyi. Táto rodina sa na prelome 15. a 16. storočia rozdelila na evanjelickú a katolícku vetvu. Obyvateľstvo sa v minulosti zaoberalo hlavne poľnohospodárstvom. Obec sa stala známa vďaka čipkárstvu, výšivkárstvu a tkáčstvu. V obci je  základná škola, materská škola a kultúrny dom.

Pamiatky

V obci sú dva kostoly. Rímskokatolícky kostol sv. Filipa a Jakuba postavili v rokoch 1785 – 1790 a evanjelický artikulárny v roku 1748. Sú tu aj dva kaštiele, jeden z roku 1537, pôvodne renesančný a druhý klasicistický zo začiatku 19. storočia s parkom. Časťou obce bola lokalita Dievčín (Devičín, Deuchen, Konyefalwa), v ktorej stál starobylý hrádok.

Osobnosti obce

V obci sa narodilo, alebo dlhší čas v nej pôsobilo niekoľko významných osobností: slovenský učiteľ a nakladateľ Ján Bežo, osvietenský spisovateľ Ján Seberini, evanjelický biskup Ľudovít Geduly, spišský a kaločský biskup Juraj Časka, národný pracovník Eugen Gerometta, spisovateľka Zlata Dônčová, olympionik Ladislav Čepiansky.
Villeconin

Poloha

Obec má rozlohu 14,45 km². Najvyšší bod je položený 157 m n. m. a najnižší bod 82 m n. m.

Obyvateľstvo

Počet obyvateľov obce je 725 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aaron Stone

Hlavné informácie

Charlie Landers je obyčajný šestnásťročný mladík zo strednej školy, ktorý má veľmi rád hru "Hrdina povstane". Veľké zmeny v jeho živote ale nastanú, keď ho tvorca úspešnej videohry "Hrdina povstane" kontaktuje a zdelí, že je na ňom, aby zachránil celú planétu pred "Omega Defianc". Charlieho úlohou je teda sústrediť sa na zneškodnenie všetkých členov Omegy Defiance.

Charlie Landers

Charlie Landers (Kelly Blatz) je najlepší hráč hry "Hrdina povstane". Svojej postave dal meno Aaron Stone. Keď ale tvorca jeho najobľúbenejšej hry príde o svojho bojovníka proti Omega Defiance, musí povolať práve Charlieho, na ktorom teraz je, aby zachránil celú planétu pred týmto klanom. Ako v hre, tak v skutočnosti.

Jason Landers

Jason Landers (David Lambert) je brat Charlieho, najlepšieho hráča hry "Hrdina povstane". Avšak on nevie, že sa všetko v hre deje aj v skutočnosti. Prezradia mu však okolnosti, že práve jeho brat je Aaron Stone aj v skutočnosti?

Emma Lau

Emma Lau (Tania Gunadi) tiež pracuje pre spoločnosť "Hall Industries". Má sledovať Aarona Stona. Ale Charlie ju berie ako kamarátku. Ona má ale vďaka pánovi Hallovi tiež schopnosti ako on.

S.T.A.N.

S.T.A.N. (J. P. Manoux) je najdokonalejší android na svete, ktorý má chrániť Charlieho, a tiež ho učiť a jazdiť s ním na každú záchrannú misiu proti Omega Defiance. Pracuje pre pána Halla a keby nebolo jeho, tak už svet ako taký neexistuje.
Étrepy

Poloha

Obec má rozlohu 7,63 km². Najvyšší bod je položený 133 m n. m. a najnižší bod 112 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Lexmann

Životopis

Roku 1958 Juraj Lexmann nastúpil ako robotník do organárskej výroby v Krnove (Továrna na varhany Rieger-Kloss), odkiaľ ho poslali doplniť si odborné technické vzdelanie do Kraslíc na priemyslovku (Průmyslová škola výroby hudebních nástrojů). V Krnove potom Juraj Lexmann pracoval ako normovač v začínajúcej výrobe elektrických gitár a ako montér pri stavbe organov. Popri zamestnaní študoval hudobnú kompozíciu na Konzervatóriu v Ostrave u Miroslava Klegu. Od roku 1964 Juraj Lexmann pracoval v Spravodajskom filme Bratislava ako strihač s povinnosťou hudobného ozvučovania filmov. Popritom externe vyštudoval na Filozofickej fakulte Univerzity Komenského hudobnú vedu. V 70. rokoch Juraj Lexmann absolvoval internú ašpirantúru v Slovenskej akadémii vied a potom pracoval ako umelec vo voľnom povolaní, tvoril filmovú hudbu, prípadne nakrúcal filmy a televízne programy o hudbe. Od roku 1976 prednášal na Vysokej škole múzických umení hudobnú a zvukovú dramaturgiu filmovej a televíznej tvorby. Po páde totalitného režimu roku 1989 získal Juraj Lexmann zamestnanie v obnovenom Ústave hudobnej vedy Slovenskej akadémie vied, v rokoch 1997 až 2009 bol jeho riaditeľom. Vo svojej vedeckej práci sa zameriava najmä na otázky hudobnej kultúry postindustriálnej a masmediálnej spoločnosti. Na Filmovej a televíznej fakulte VŠMU založil Katedru zvukovej skladby na výchovu zvukových majstrov. Je členom International Cooperative in Systematic and Comparative Musicology. 
Ako strihač a hudobný dramaturg spolupracoval Juraj Lexmann na tvorbe cca 1400 filmov, vytvoril hudbu k cca 120 filmom zväčša dokumentárnym alebo animovaným, publikoval 20 monografií a ich prepracovaných vydaní. Je zostavovateľom Liturgického spevníka pre Katolícku cirkev na Slovensku.
Vendeuvre

Poloha

Obec má rozlohu 26,31 km². Najvyšší bod je položený 86 m n. m. a najnižší bod 25 m n. m.

Obyvateľstvo

Počet obyvateľov obce je 750 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bannost-Villegagnon

Poloha

Obec má rozlohu 19,41 km². Najvyšší bod je položený 166 m n. m. a najnižší bod 125 m n. m.

Obyvateľstvo

Počet obyvateľov obce je 628 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joachim z Fiore

Život

Narodil sa v zámožnej rodine notára, vzdelával sa v Cosenze a pracoval ako notár v Palerme na Sicílii. V roku 1159 vykonal púť do Svätej zeme a v Jeruzaleme prežil duchovné obrátenie, po ktorom žil niekoľko rokov ako pustovník a potulný kazateľ. Vstúpil do cisterciáckeho kláštora v Sambucine a potom v Corazze, kde bol asi v roku 1168 vysvätený na kňaza. Venoval sa štúdiu Biblie, najmä knihy Zjavenie Jána. V roku 1177 bol proti svojej vôli zvolený za opáta. Roku 1182 ho pápež Lucius III. na jeho žiadosť uvoľnil z úradu a Joachim potom vystriedal niekoľko kláštorov, kde usilovne študoval a diktoval svoje spisy. Okolo roku 1190 založil kláštor vo Fiore v Kalábrii, kde aj zomrel. Svojou ozajstnosťou a spôsobom života si získal veľkú autoritu i u ďalších pápežov a Dante Alighieri ho v Božskej komédii predstavuje medzi svätcami. Jeho sviatok sa svätí 29. mája.
Troskotovický dolní rybník

Ochrana

Predmetom ochrany je rybník s tŕstim a brehovými porastmi, veľká druhová diverzita živočíšnych druhov, ktoré sú viazané na ekosystém plytkej vodnej plochy a priľahlé litorálne porasty. Bohatá ornitologická lokalita.
Argument (logika)

Deduktívny a induktívny argument

Deduktívny argument je taký argument, v ktorom nie je možné, aby premisy boli pravdivé a záver z nich vyplývajúci by bol nepravdivý. Inými slovami povedané, v deduktívnom argumente je pravdivostná hodnota záveru rovnaká ako pravdivostné hodnoty premís.
Induktívny argument poskytuje záver, ktorého pravdivostná hodnota je len pravdepodobná (napríklad, všetky labute doteraz pozorované boli biele, to znamená, že všetky labute sú biele).
Anuanuraro

História

Prvú písomne doloženú návštevu atolu vykonal námorný dôstojník a objaviteľ Philip Carteret 12. júla 1767. Atol pomenoval Archangel.
Neskôr ho navštívil aj britský navigátor George Vancouver 25. decembra 1791, a Američan Charles Wilkes 10. januára 1841 po jeho návrate z expedície Australe.
V roku 1982 tu majiteľ perlovej farmy Robert Wan, ktorý mal atol v súkromnom vlastníctve do roku 2002, vybudoval približne 1 km dlhú, momentálne nepoužívanú pristávaciu dráhu. Po škandále so spreneverou a podhodnotenou cenou za predaj ostrova (150 miliónov frankov namiesto približne 750 mil. reálnej trhovej ceny) bol ostrov v roku 2002 odkúpený štátom späť a momentálne je neobývaný.
Kavkazskije Mineraľnyje Vody

Kavkazskije Mineraľnyje Vody (rus. Кавказские Минеральные Воды; doslova "Kaukazské minerálne vody"; skrátene KMV - rus. KMB, KavMinVody/Kavminvody, Kavmingruppa - Кавминводы, Кавмингруппа) je skupina kúpeľných stredísk v Stavropoľskom kraji. Zahŕňa mestá Jessentuki, Železnovodsk, Kislovodsk, Piatigorsk a Mineraľnyje Vody. Nachádza sa na Stavropoľskej vysočine a severných svahoch Veľkého Kaukazu.
Nachádza sa tu spolu viac ako 130 minerálnych prameňov a veľké zásoby liečivého ílovitého bahna (Tambukanské jazero). Celá oblasť je známa už od roku 1803 a patrí k najstarším kúpeľným miestam v Rusku.
Oficiálne dejiny KavMinVody sa začala 24. apríla 1803, kedy bolo podpísané vyhlásenie Alexandra Prvého "O priznaní štátneho významu Kaukazských minerálnych vôd a potrebe ich využívania". Regionálnym centrom KMV je mesto Jessentuki. V minulosti malo toto postavenie mesto Piatigorsk. Významné medzinárodné letisko sa nachádza v meste Mineraľnyje Vody.
Javorův kopec (prírodná pamiatka)

Ochrana

Predmetom ochrany sú svahová pramenisková lúka, kde podmáčené plochy prechádzajú k suchším porastom psicových trávníkov a vzácne a ohrozené druhy živočíchov a rastlín, najmä populácia vstavačovca májového (Dactylorhiza majalis) a vemenníku dvojlistého (Platanhera bifolia).
Tourteron (obec)

Poloha

Obec má rozlohu 8,83 km². Najvyšší bod je položený 216 m n. m. a najnižší bod 113 m n. m.

Obyvateľstvo

Počet obyvateľov obce je 176 obyvateľov (2009).
Graf vývoja obyvateľstva:
Zdroje: INSEE
Roztoče

Roztoče (Acari alebo Acarina) sú rad drobných článkonožcov z triedy pavúkovce (Arachnida).
Ich články tela splynuli do jediného celku. Ústne orgány sú bodavo-cicavé. Mnohé roztoče sú parazitické, nebezpečné, prenášače chorôb a alergie na roztoče. Známych je asi 30 000 druhov, u nás vyše 3 000, napr. kliešťovce, roztočíky či svrabovce.
Roztoče skúma akarológia.
Bourisp

Poloha

Obec má rozlohu 1,9 km². Najvyšší bod je položený 1 285 m n. m. a najnižší bod 772 m n. m.

Obyvateľstvo

Počet obyvateľov obce je 156 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-d’Amilly

Poloha

Obec má rozlohu 19,81 km². Najvyšší bod je položený 69 m n. m. a najnižší bod 11 m n. m.

Obyvateľstvo

Počet obyvateľov obce je 451 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villedubert

Poloha

Obec má rozlohu 3,04 km². Najvyšší bod je položený 141 m n. m. a najnižší bod 80 m n. m.

Obyvateľstvo

Počet obyvateľov obce je 337 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fair use

Fair use v iných krajinách

V medzinárodnom chápaní autorského práva, ktoré je definované v Bernskej dohode (článok 9, odsek 2) sa jednotlivým štátom umožňuje obmedziť výhradné práva autora, s podmienkou, že sa takto autor obmedzuje len vo zvláštnych prípadoch, tieto obmedzenia nenarušujú normálne využívanie diela a nespôsobujú autorovým oprávneným záujmom neospravedlniteľnú ujmu (tzv. trojstupňový test). Bernská dohoda tiež výslovne v článku 10 dovoľuje citáciu zverejnených diel a využívanie autorských diel na vzdelávacie účely, ak je to v súlade s poctivými zvyklosťami (v angličtine fair practice).

Fair use a Slovensko

Slovenské zákony fair use nepoznajú a tento pojem nepoužívajú. Citáciu pozná slovenský autorský zákon 618/2003 Z.z. v znení neskorších predpisov. Tento zákon a celá jeho koncepcia je k citovaniu veľmi tvrdá, čo je najviditeľnejšie na § 25., ktorý hovorí: Bez súhlasu autora možno použiť krátku časť zverejneného diela vo forme citácie v inom diele len na účel recenzie alebo kritiky tohto zverejneného diela alebo na vyučovacie účely, vedeckovýskumné účely alebo umelecké účely. Takéto použitie musí byť v súlade so zvyklosťami a jeho rozsah nesmie presiahnuť rámec odôvodnený účelom citácie. Pri citácii sa musí uviesť meno autora alebo jeho pseudonym, ak nejde o anonymné dielo, alebo meno osoby, pod ktorej menom sa dielo uvádza na verejnosti, ako aj názov diela a prameň. Za takéto použitie nevzniká povinnosť uhradiť autorovi odmenu.
La Rivière-Drugeon

Poloha

Obec má rozlohu 19,16 km². Najvyšší bod je položený 1 112 m n. m. a najnižší bod 810 m n. m.

Obyvateľstvo

Počet obyvateľov obce je 791 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Néhou

Poloha

Obec má rozlohu 15,98 km². Najvyšší bod je položený 74 m n. m. a najnižší bod 3 m n. m.

Obyvateľstvo

Počet obyvateľov obce je 556 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Voľby do Národnej rady Slovenskej republiky v roku 1998

Predvolebná  kampaň

Kampaň HZDS viedol majiteľ oceliarní VSŽ Alexander Rezeš. Podporiť HZDS zo zahraničia prišiel pretekár formuly 3 Paul Belmondo, modelka Claudia Schifferová,  herečky Ornella Muti a Claudia Cardinale. Celkový účet sa vyšplhal na sumu 45 miliónov korún (1,49 milióna eur).
SDK angažovala umelcov a zabávačov - Stano Dančiak, Jaro Filip, Rasťo Piško či Ladislav Chudík pochodili veľkú časť Slovenska. Mikuláš Dzurinda v rámci kampane prešiel na bicykli takmer 900 kilometrov. Verejnoprávna Slovenská televízia bola v područí HZDS, naopak súkromné médiá najmä televízia Markíza, rádio Twist a denník SME sa prikláňali na stranu vtedajšej opozície.

Zoznam zvolených poslancov

Zoznam zvolených poslancov je uvedený v samostatnom článku Zoznam poslancov NR SR (1998 – 2002)
Assessment center

Assessment center (skratka AC) resp.hodnotiace centrum je metóda skupinového výberu pracovníkov.
Základom assessment centra je metóda selekcie (teda výberu na pracovnú pozíciu), prvý raz použitá pred druhou svetovou vojnou v armáde USA a vo wehrmachte. V hospodárskom živote túto metódu prvýkrát použili v r. 1956 vo firme (AT&T). K jej rýchlemu rozšíreniu prispeli veľké firmy ako IBM, Standard Oil, General Electric a banky, ktoré potrebovali v krátkom čase vybrať množstvo pracovníkov na pracovné pozície. Metóda AC bola používaná až do sedemdesiatych rokov 20.storočia na výber vedúcich pracovníkov. Metodicky bola zdokonaľovaná a jej účinnosť potvrdená. Od vtedy ju aplikujú na celom svete a s rozvojom globálnej ekonomiky sa rozšírila i do praxe veľkých podnikov na Slovensku.
Úlohou AC je prognostika, teda predpovedanie spôsobilosti súčasných a budúcich zamestnancov- Používa sa aj ako výskumná metóda pri zisťovaní potrieb vzdelávania a tréningov. Cieľom postupu je zistenie a hodnotenie odbornej spôsobilosti, schopností a štruktúry osobnosti z aspektu plnenia pracovnej funkcie. Prakticky to znamená také testovanie schopností a zručností účastníkov, pri ktorom sú simulované kľúčové momenty a najdôležitejšie problémy danej pracovnej náplne.
Hodnotiaci tím sa skladá z trénerov v oblasti daných zručností a z psychológov a podľa podstaty komplexnej metódy vyberá a/alebo definuje formovanie pracovných schopností. Na základe testovania viacerých požadovaných kompetencií a pomocou simulovaných problémov súčasne skúmajú pomocou osobných pohovorov alebo namiesto pohovorov formou sebahodnotenia čakateľov na určené pozície ich ašpirácie a výkon a výsledky integrujú do súhrnnej správy. AC je metóda, ktorá hodnotí osobnosť pracovníka z viacerých aspektov.
Integrácia schopností, zručností a osobných preferencií je uskutočnená pomocou tzv. matice kompetencie: všetky v hodnotiacom centre dosiahnuté výsledky uchádzača sú zapísané do takejto matice, kde na jednej strane figurujú riešené problémy, na druhej strane príslušné kompetencie.
AC je metódou pre výber interných a externých uchádzačov o pracovnú pozíciu (kto je najlepší, kto a v čom vyžaduje ďalšie školenie?), pre posúdenie študijných nárokov (ktoré sú najslabšie body jednotlivých uchádzačov?), pre rozvoj organizačnej štruktúry (kde sú v rámci organizácie najslabšie body?), pre plánovanie kariéry (po vhodnom školení, kto na čo je schopný?), pre rozvoj osobnosti (tréning). Z uvedených je najtypickejším výber interných a externých uchádzačov a plánovanie kariéry. Hodnotiace centrum sa používa aj na kombinovanie cieľov, napr. plánovanie kariéry a posúdenie študijných nárokov sa môže uskutočniť v rámci jedného AC. Podobne je možné pripraviť AC s účastníkmi kombinovane, teda súčasne s internými a s externými uchádzačmi.
V prvej dekáde 21.storočia sa rozvíja komplexnejšia metóda centra hodnotiaceho s rozvojom pracovníkov, AC/DC tj.assessement center/development center, ktoré používajú najmä veľké sieťové spoločnosti na periodický výber a rozvoj svojich pracovníkov v ich kariérnom postupe.
Vietnamské národné futsalové družstvo mužov

Vrcholné podujatia

Vietnamské družstvo sa 3-krát pokúšalo kvalifikovať na majstrovstvách sveta FIFA. Podarilo sa mu to až v roku 2016, keď sa na základe 4. miesta z kontinentálneho šampionátu kvalifikovalo na najvyššie futsalové podujatie. Na turnaji konanom v Kolumbii sa dostalo do osemfinále, kde vysoko prehralo s Ruskom.
Majstrovstiev Ázie sa zúčastnilo, resp. kvalifikovalo sa na ne 5-krát, prvýkrát v roku 2005, keď turnaj hostil práve Vietnam. Vo svojej základnej skupine skončilo posledné, keď remizovalo iba s Hongkongom. V 2. fáze turnaja skončilo v skupine J za Irakom a nepostúpilo do bojov o 9. – 12. miesto. Na ďalší šampionát muselo bojovať v kvalifikácii, cez ktorú neprešlo, rovnako ako aj v roku 2008. Druhýkrát sa dostalo na ázijský šampionát v roku 2010, keď v kvalifikačnej zóne Juhovýchodnej Ázie skončilo na 3. mieste. Hneď v prvom zápase finálového turnaja zdolalo prekvapujúco Kórejskú republiku, no ďalšie 2 zápasy prehralo a zo základnej skupiny ďalej nepostúpilo. Z kvalifikácie v roku 2012 nepostúpilo na ázijský šampionát, keď v boji o 3. miesto, zaručujúcom postup, nestačilo na Austráliu. O 2 roky neskôr organizoval šampionát práve Vietnam a domáce družstvo na nich dosiahlo postupom do štvrťfinále najlepší výsledok. Vo štvrťfinálovom zápase vysoko prehralo s Iránom.
Družstvo sa v 4-krát predstavilo aj na Ázijských halových hrách, kde väčšinou skončilo už v základnej skupine. Na turnaji v roku 2017 pvýkrát postúpilo do štvrťfinále, v ktorom prehralo s Uzbekistanom. Okrem toho sa 4-krát zúčastnilo futsalového turnaja Hier Juhovýchodnej Ázie, kde v rokoch 2011 a 2013 získalo strieborné medaily. V obidvoch prípadoch podľahlo vo finále Thajsku.
Na regionálnych majstrovstvách Juhovýchodnej Ázie získalo vietnamské družstvo takisto úspechy. V rokoch 2009 vo Vietname a 2012 v Thajsku získalo striebro. Na turnaji v roku 2012 prehralo iba jediný duel, vo finále s Thajskom.
Saint-Priest-Ligoure

Poloha

Obec má rozlohu 41,13 km². Najvyšší bod je položený 472 m n. m. a najnižší bod 269 m n. m.

Obyvateľstvo

Počet obyvateľov obce je 648 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lampis zo Sparty

Lampis (starogr. Λάμπις – Lampis) bol víťaz päťboja na olympijských hrách v roku 708 pred Kr.
Na 18. olympijských hrách v roku 708 pred Kr. došlo k významnej reforme, keď po výlučne bežeckých disciplínach zaviedli zápasenie (palé) a päťboj (pentathlon). Prvým víťazom päťboja sa stal Lampis zo Sparty Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V Olympii sa pentathlon tešil všeobecnej obľube.
Kľačianska dolina (Nízke Tatry)

Kľačianska dolina je dolina na severnej strane Nízkych Tatier.
Preteká ňou potok Kľačianka. Prechádza ňou asfaltová cesta a nie je turisticky sprístupnená. Leží v katastrálnom území obce Liptovské Kľačany.
Tepelný stroj

Tepelný stroj je zariadenie, ktoré pracuje na základe prvého termodynamického zákona, podľa ktorého je možné vzájomne premieňať teplo na vnútornú energiu alebo prácu. Tepelný stroj musí zároveň rešpektovať druhý termodynamický zákon, podľa ktorého nie je možné vykonávať premenu energií úplne.

Tepelný stroj v Carnotovom cykle

Tepelný stroj pracujúci v Carnotovom cykle je takzvaný ideálny stroj, nie je možné ho zostrojiť tak, aby jeho reálna účinnosť bola taká, aká je teoretická účinnosť. Carnotov cyklus (resp. jeho realizácia – tepelný stroj) slúži na dôkaz toho, že ani ideálny tepelný stroj nemôže dosiahnuť účinnosť 100 %, ale vždy len nižšiu. 
Nevyhnutnou podmienkou toho, aby bol prebiehajúci cyklus Carnotovým cyklom je, že všetky prebiehajúce deje sú reverzibilné, t. j. vratné.
Bourdonné

Poloha

Obec má rozlohu 10,76 km². Najvyšší bod je položený 178 m n. m. a najnižší bod 102 m n. m.

Obyvateľstvo

Počet obyvateľov obce je 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Victoria Silvstedtová

Život

V súťaži Miss Švédska v roku 1993 obsadila druhé miesto. Nasledujúci rok reprezentovala svoju krajinu na Miss World, kde sa dostala medzi finalistov. V roku 1994 začala pracovať ako modelka v Paríži pre rôzne spoločnosti, vrátane známych značiek.
Silvstedtová tvrdí, že medzi jej obľúbené koníčky patrí spev, v roku 1999 dokonca nahrala album s názvom Girl On the Run, vydané spoločnosťou EMI, za ktoré dostala zlatú platňu vo Švédsku, sa singly Rocksteady Love a Hello, Hey.
Tiež stvárnila pár menších rolí v hollywoodskych filmoch, vrátane Boat Trip, The Independent, BASEketball a Out Cold. Silvstedtová sa objavila v reality show sústredené okolo jej života s názvom My Perfect Life, ktorá sa vysielala v Spojenom kráľovstve, v Latinskej Amerike, Austrálii a Spojených štátoch.
Victoria Silvstedtová hovorí plynule švédsky, francúzsky, anglicky a taliansky.
Peillon

Poloha

Obec má rozlohu 8,7 km². Najvyšší bod je položený 720 m n. m. a najnižší bod 115 m n. m.

Obyvateľstvo

Počet obyvateľov obce je 1 410 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Firfol

Poloha

Obec má rozlohu 5,01 km². Najvyšší bod je položený 162 m n. m. a najnižší bod 97 m n. m.

Obyvateľstvo

Počet obyvateľov obce je 448 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE